Z A P I S N I K

**23.** sjednice Školskog odbora Gimnazije „Matija Mesić“ održane **27. listopada 2015.** godines početkom u **11,30**  sati u zgradi Gimnazije.

Prisutni: Mirjana Stanić, Andrea Sertić, Zlatko Markovinović, Daria Pinjuh-Budisavljević i Dubravka Pitlović

Odsutni: Anita Holub i Vesna Gajger (opravdano)

Sjednici prisustvuju: Goran Zavor, ravnatelj, Irena Zmaić Čarapina, voditeljica računovodstva i Gorana Lavrenčić, tajnica

Predsjednica Školskog odbora, Mirjana Stanić, utvrđuje da sjednici prisustvuje većina članova i da sjednica može započeti.

Za sjednicu je predložen sljedeći

DNEVNI RED

1.Verificiranje mandata člana Školskog odbora predstavnika Vijeća roditelja

-Izbor zamjenika predsjednika Školskog odbora

2. Usvajanje zapisnika 22. sjednice Školskog odbora

3. Davanje prethodne suglasnosti na prijedlog ravnatelja o odabiru kandidata za zasnivanje

radnog odnosa po raspisanom natječaju

4. Davanje prethodne suglasnosti na prijedlog ravnatelja o odabiru kandidata za zasnivanje

radnog odnosa do 60 dana bez raspisivanja natječaja

5. Donošenje odluke o početku postupka nabave usluga Administracije projekta STEM

genijalci procijenjene vrijednosti veće od 70.000,00 kuna bez PDV-a, a manje od

200.000,00 kuna bez PDV-a

6. Razmatranje prijedloga i donošenje plana korištenja sredstava ostvarenih od davanja na

korištenje školskog prostora u periodu od 1.4. do 30.9. 2015. godine

7. Različito

Predloženi dnevni red jednoglasno je prihvaćen.

**Ad 1.**

-Školski odbor Gimnazije „Matija Mesić“ konstituiran je 30. kolovoza 2013. godine. Za člana Školskog odbora - predstavnika roditelja izabrana je Lucija Brnić, koja je ujedno na konstituirajućoj sjednici izabrana za zamjenicu predsjednice Školskog odbora. Mandat članova Školskog odbora je četiri godine osim člana-predstavnika roditelja čiji mandat po Zakonu o odgoju i obrazovanju u osnovnoj i srednjoj školi prestaje najkasnije u roku od 60 dana od dana kada je prestalo školovanja učenika u školi.

Budući da je dosadašnja predstavnica roditelja u Školskom odboru, Lucija Brnić, počela raditi u školi na radnom mjestu pedagoga, a sukladno statutu Gimnazije predstavnik roditelja ne može biti zaposlenik škole, Vijeće roditelja je na sjednici održanoj 30. rujna 2015. godine za svog novog predstavnika u Školskom odboru izabralo Dubravku Pitlović.

Nakon obrazloženja konstatirano je da je Dubravka Pitlović predstavnica roditelja i da joj mandat traje do isteka mandata ovoga saziva Školskog odbora.

-Predloženo je također da Dubravka Pitlović bude i zamjenica predsjednice Školskog odbora. Nakon kraćeg obrazloženja **Dubravka Pitlović** jednoglasno je izabrana za zamjenicu predsjednice Školskog odbora.

**Ad 2.**

Na zapisnik 22. sjednice Školskog odbora nije bilo primjedbi i jednoglasno je prihvaćen.

**Ad 3.**

Zbog dužeg bolovanja (Željko Ivandić), rodiljnog dopusta (Marina Božić) i korištenja prava rada s polovicom punog radnog vremena u okviru roditeljskog dopusta (Sanja Babić), škola je, budući da u tom slučaju nije potrebna prethodna suglasnost ministarstva, 12. listopada raspisala natječaj za radna mjesta nastavnika tjelesne i zdravstvene kulture s nepunim radnim vremenom, 20 sati nastave tjedno, hrvatskoga jezika s punim radnim vremenom i engleskoga jezika s nepunim radnim vremenom, 12 sati nastave tjedno. Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 20. listopada 2015. godine.

-Na natječaj za nastavnika tjelesne i zdravstvene kulture na određeno vrijeme do povratka radnika s bolovanja javila su se 3 kandidata. Svi kandidati ispunjavaju uvjete, a ravnatelj predlaže Kristinu Mijić, mag. kineziologije koja već radi u školi po ugovoru do 60 dana.

-Na natječaj za nastavnika hrvatskoga jezika na određeno vrijeme do povratka radnice s rodiljnog dopusta javilo se 26 kandidata. Svi kandidati ispunjavaju uvjete, a ravnatelj predlaže Irenu Alinjak, mag. educ. hrvatskoga jezika i književnosti koja već radi u školi po ugovoru do 60 dana.

-Na natječaj za nastavnika engleskoga jezika na određeno vrijeme dok radnica Sanja Babić u okviru roditeljskog dopusta koristi pravo na rad s polovicom punog radnog vremena javilo se 5 kandidata, od čega samo jedan kandidat ne ispunjava uvjete natječaja (apsolventica), dok ostala 4 kandidata ispunjavaju uvjete natječaja. Ravnatelj predlaže Filipa Šarića, mag. educ. engleskoga jezika i književnosti i povijesti koji već radi u školi po ugovoru do 60 dana.

Nakon obrazloženja jednoglasno je donesena sljedeća

ODLUKA

Daje se suglasnost na ravnateljevu odluku o sklapanju ugovora o radu na određeno vrijeme: -s **Kristinom Mijić**, mag. kineziologije, a do povratka radnika Željka Ivandića s bolovanja,

-s **Irenom Alinjak**, mag. educ. hrvatskoga jezika i književnosti, a do povratka radnice

Marine Božić s rodiljnog dopusta i

-s **Filipom Šarićem**, mag. educ. engleskoga jezika i književnosti i povijesti dok radnica

Sanja Babić u okviru roditeljskog dopusta koristi pravo na rad s polovicom punog radnog

vremena.

Početak rada je 30. listopad 2015. godine.

**Ad 4.**

Zbog potrebe organiziranja nastave na početku nove školske godine, a do dobivanja suglasnosti od strane Ministarstva znanosti, obrazovanja i sporta i okončanja postupka vezanog za raspisivanje natječaja, ravnatelj je uz prethodnu suglasnost Školskog odbora (na sjednici od 27. kolovoza 2015. god.) sa pojedinim nastavnicima zasnovao radni odnos do 60 dana bez raspisivanja natječaja. Budući da suglasnost još nije dobivena, ravnatelj predlaže ponovno sklapanje ugovora do 60 dana za sljedeća radna mjesta i sljedeće nastavnike:

-**za sociologiju** (puno radno vrijeme)

(upražnjeno mjesto zbog odlaska u mirovinu - umjesto Vere Fontana) - **Emiru Miščančuk**, prof. sociologije

Za upražnjeno radno mjesto nastavnika sociologije škola će zatražiti suglasnost ministarstva, ali neće raspisivati natječaj nego će sukladno Zakonu o odgoju i obrazovanju u osnovnoj i srednjoj školi nastavnicima koji u školi rade na neodređeno nepuno radno vrijeme nadopuniti normu do punog radnog vremena.

-**za biologiju i kemiju** (puno radno vrijeme)

(upražnjeno mjesto zbog odlaska u mirovinu - umjesto Nade Rukavina) - **Ratku Leko**, prof. kemije i biologije

-**za sociologiju i filozofiju** (12 sati nastave sociologije i 4 sata nastave filozofije tjedno))

- **Sanju Velikanović**, mag. filozofije i sociologije

-**za biologiju** (4 sata nastave tjedno)

- **Božanu Benošić**, mag. biologije

-**za povijest** (4sata nastave tjedno)

- **Filipa Šarića**, mag. edukacije engleskoga jezika i književnosti i povijesti

koji je primljen i kao zamjena za Sanju Babić (12 sati nastave engleskoga jezika)

-**za informatiku** (8 sati nastave tjedno)

- **Jasnu Bošković**, prof. matematike i informatike

Slijedom navedenog članovi Školskog odbora jednoglasno su donijeli sljedeću

ODLUKU

Daje se suglasnost na ravnateljevu odluku o sklapanju ugovora o radu na određeno vrijeme do 60 dana s predloženim kandidatima – Emirom Miščančuk, Ratkom Leko, Sanjom Velikanović, Božanom Benošić, Filipom Šarićem i Jasnom Bošković

Početak rada je 30. listopad 2015. godine.

**Ad 5.**

Ravnatelj je upoznao članove školskog odbora da je Gimnazija nositelj projekta STEM genijalci te su joj u tu svrhu dodijeljena bespovratna sredstva iz Europskog socijalnog fonda. Projekt će pridonijeti povećanju broja učenika koji upisuju STEM studijske programe i povećanju njihovog uspjeha na studiju kroz stjecanje dodatnih kompetencija iz STEM i ICT područja, a škola će unaprijediti svoje materijalne kapacitete kroz opremanje praktikuma. Sukladno tome potrebno je donijeti odluku o početku postupka nabave usluga te imenovati povjerenstvo za provođenje postupka.

Nakon kraćeg obrazloženja jednoglasno je donesena

ODLUKA

o početku postupka nabave usluga Administracije projekta STEM genijalci

procijenjene vrijednosti veće od 70.000,00 kuna bez PDV-a, a manje od

200.000,00 kuna bez PDV-a

1. Provest će se postupak nabave usluga Administracije projekta STEM genijalci u maksimalnoj vrijednosti 180.000,00 kuna.

2. Sredstva za nabavu usluge iz točke 1. planirana su i osigurana iz Projekta STEM genijalci.

3. U povjerenstvo za provođenje postupka nabave gore navedene usluge imenuju se:

1. Lucija Brnić

2. Ines Martinović

3. Mirta Matanić

4. Odluka stupa na snagu danom donošenja.

**Ad 6.**

Ravnatelj je ukratko obrazložio Prijedlog plana korištenja sredstava ostvarenih od zakupa u periodu od 1.4. do 30.9. 2015. godine rekavši da su u navedenom periodu ostvareni prihodi u iznosu od **39.190,34** kn, a ukupan prijedlog plana potrošnje iznosi 43.237,78 kn budući da je iz prethodnog tromjesečnog razdoblja ostalo za potrošnju 20.190,49 kn.

Nakon kraće rasprave jednoglasno je donesena

O D L U K A

o korištenju vlastitih prihoda ostvarenih davanjem na korištenje

školskog prostora u periodu od 1.4. do 30.9. 2015. godine

1**.** Prema Planu korištenja vlastitih prihoda ostvarenih u periodu od 1.4. do 30.9. 2015. godine po osnovi davanjana korištenje dvorane za tjelesni odgoj, prostora čajne kuhinje i dijela aule gdje je postavljen aparat za napitke, sredstava ostvarena u iznosu od **39.190,34**  kuna kao i dio sredstava iz prethodnog razdoblja za koji nije tražena suglasnost koristit će se za sljedeće:

- isplatu plaće spremačicama koje dežuraju na dvorani za vrijeme rekreacija i subotom za

vrijeme održavanja nastave (prekovremeni rad) - 3.000,00 kn;

- računalna oprema - 5 prijenosnih računala, 5 projektora i 1 monitor - 29.777,78 kn;

- uredski namještaj za ured pedagoginje - 2.455,00 kn;

- sportska oprema - strunjača - 8.005,00 kn.

2. Odluka stupa na snagu danom donošenja.

Sjednica završena u 12 sati.

Zapisnik napisala, Predsjednica Školskog odbora,

Gorana Lavrenčić, dipl.iur. Mirjana Stanić, prof.